CELEX: 62014CN0029
Language: fi
Date: 2014-01-21 00:00:00
Title: Asia C-29/14: Kanne 21.1.2014 — Euroopan komissio v. Puolan tasavalta

22.3.2014   
            
            
               FI
            
            
               Euroopan unionin virallinen lehti
            
            
               C 85/17
            
         Kanne 21.1.2014 — Euroopan komissio v. Puolan tasavalta
   (Asia C-29/14)
   2014/C 85/32
   Oikeudenkäyntikieli: puola
   
      Asianosaiset
   
   
      Kantaja: Euroopan komissio (asiamiehet: C. Gheorghiu ja M. Owsiany-Hornung)
   
      Vastaaja: Puolan tasavalta
   
      Vaatimukset
   
   
               —
            
            
               Unionin tuomioistuimen on todettava, että Puolan tasavalta ei ole noudattanut ihmiskudosten ja -solujen luovuttamista, hankintaa, testausta, käsittelyä, säilömistä, säilytystä ja jakelua koskevien laatu- ja turvallisuusvaatimusten vahvistamisesta 31.3.2004 annetun Euroopan parlamentin ja neuvoston direktiivin 2004/23/EY (1) 31 artiklan, Euroopan parlamentin ja neuvoston direktiivin 2004/23/EY täytäntöönpanosta ihmiskudosten ja -solujen luovuttamista, hankintaa ja testausta koskevien tiettyjen teknisten vaatimusten osalta 8.2.2006 annetun komission direktiivin 2006/17/EY (2) 3 artiklan b kohdan, 4 artiklan 2 kohdan, 7 artiklan eikä liitteen III eikä Euroopan parlamentin ja neuvoston direktiivin 2004/23/EY täytäntöönpanosta siltä osin kuin on kyse jäljitettävyysvaatimuksista, vakavista haittavaikutuksista ja vaaratilanteista ilmoittamisesta sekä ihmiskudosten ja -solujen koodaukseen, käsittelyyn, säilömiseen, säilytykseen ja jakeluun liittyvistä tietyistä teknisistä vaatimuksista 24.10.2006 annetun komission direktiivin 2006/86/EY (3) 11 artiklan mukaisia velvoitteitaan, koska se on sulkenut sukusolut sekä alkion ja sikiön kudokset niiden kansallisten säännösten soveltamisalan ulkopuolelle, joilla kyseinen direktiivi on pantu täytäntöön.
            
         
               —
            
            
               Puolan tasavalta on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Puola on pannut puutteellisesti täytäntöön direktiivit 2004/23, 2006/17 ja 2006/86 Puolan oikeusjärjestyksessä, koska solujen, kudosten ja elinten hankinnasta, säilytyksestä ja siirtämisestä 1.7.2005 annetun lain, jolla mainittu direktiivi on pantu täytäntöön Puolan oikeusjärjestyksessä, soveltamisala ja sen perusteella sallitut täytäntöönpanotoimenpiteet eivät käsitä sukusoluja eivätkä alkion ja sikiön kudoksia.
   Tästä seuraa, että Puolan oikeudessa ei ole säännöksiä direktiivien 2004/23 eikä 2006/86 täytäntöönpanosta siltä osin kuin kyseiset direktiivit koskevat sukusoluja ja alkion ja sikiön kudoksia.
   Myöskään direktiivin 2006/17 sukusoluja koskevia määräyksiä eli 3 artiklan b kohtaa, 4 artiklan 2 kohtaa eikä liitettä III ole pantu täytäntöön.
   Oikeudenkäyntiä edeltävässä menettelyssä Puolan tasavalta on todennut, että vastaavat säännökset puuttuvat kansallisesta oikeudesta, mutta tuonut esiin seuraavaa: ”Sukusolujen ja alkion ja sikiön kudosten osalta direktiivin säännöksiä sovelletaan suuressa määrin päivittäisessä hoitokäytännössä — ne on pantu täytäntöön asiantuntijatasolla.”
   Komission mielestä kyseessä olevat säännökset on pantava täydessä laajuudessa täytäntöön oikeudellisesti sitovilla toimilla.
   
      (1)  EUVL L 102, s. 48.
   
      (2)  EUVL L 38, s. 40.
   
      (3)  EUVL L 294, s. 32.